Det er vanskelig å si om det finnes noen helserisikoer med kjerringråd på et generelt grunnlag, da det finnes mange forskjellige kjerringråd der ute. Det som er litt vanskelig med kjerringråd er at det sjeldent finnes noen forskning som støtter det – det er heller gjerne et resultat av en idé som har vokst fram gjennom generasjoner der man ikke har hatt tilgang til andre alternativer for å bleke tennene. Det er altså nesten alltid vanlige mennesker, og ikke forskere eller tannleger, som kommer på alternativ man kan bruke. Noen ganger hender det at de finner noe som faktisk fungerer, men hvorvidt det er skadelig for tenner og tannkjøtt finnes det dessverre nesten alltid lite informasjon om.
Tannleger pleier ikke å anbefale kjerringråd, rett og slett fordi man ikke vet om det kan være skadelig for tenner og tannkjøtt, og om det kan gi bivirkninger som for eksempel ising. Noen kjerringråd kan påvirke pH-verdien i munnen,og skader derfor emaljen – det gjelder blant annet sitron. Alle kjerringråd må benyttes på egen risiko, og vi anbefaler på det sterkeste at dette er noe som gjøres forsiktig, samtidig som at man burde høre med en tannlege først. Da kan man være sikker på at man ikke skader tennene sine.